Diari Oficial de la Generalitat Valenciana


Sumari del DOGV 6249, del 20-04-2010 (2010/4253)

DECRET 59/2010, de 16 d'abril, del Consell, pel qual es modifica el Decret 59/2006, de 5 de maig, de creació de l'Observatori de la Indústria i dels Sectors Econòmics Valencians.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2010/04/16/59/dof/vci/html**

### Dades del document

Número de DOGV
:   6249

Data del DOGV
:   20-04-2010

Secció del DOGV
:   I. DISPOSICIONS GENERALS

Número del document
:   2010/4253


Data del document
:   16-04-2010

Organisme emissor
:   Conselleria d'Indústria, Comerç i Innovació

Tipus de document
:   Decret

Anàlisi jurídica

 Descriptors 

:   * Observatori de la Indústria i dels Sectors Econòmics Valencians
    * desenvolupament econòmic
    * política industrial
    * desenvolupament industrial
    * cooperació industrial
    * sector secundari
    * reglament intern
    * legislació
    * economia regional
    * sector econòmic

DECRET 59/2010, de 16 d'abril, del Consell, pel qual es modifica el Decret 59/2006, de 5 de maig, de creació de l'Observatori de la Indústria i dels Sectors Econòmics Valencians. [2010/4253]  
El II Pacte Valencià pel Creixement i l'Ocupació (PAVACE), per al període 2009-2013, és un instrument que comprén els sectors productius de la Comunitat Valenciana amb la finalitat de contribuir a superar la crisi econòmica que està travessant l'economia espanyola.   
La política de la Generalitat ha anat dotant-se de mecanismes flexibles per a adaptar-se a les noves necessitats canviants dels diferents sectors que conformen l'economia valenciana.   
Pel Decret 59/2006, de 5 de maig, el Consell va crear l'Observatori de la Indústria i dels Sectors Econòmics Valencians com un mecanisme de coordinació que permetia, des d'una posició global, dotar-se d'una plataforma permanent per a treballar conjuntament en la identificació de les noves oportunitats de negoci, facilitant la implantació d'elements essencials en pro de la innovació i competitivitat de les empreses de la Comunitat Valenciana.   
Cal, per tant, en este context, adaptar l'estructura de l'Observatori als diferents departaments de la Generalitat que representen l'àmplia gamma d'eixos d'actuació prioritaris previstos en el PAVACE II (2009-2013), amb la finalitat d'unir i optimitzar els esforços.   
Per tot això, d'acord amb el que establix la Llei del Consell, a proposta conjunta del conseller d'Indústria, Comerç i Innovació i del conseller d'Economia, Hisenda i Ocupació, i amb la deliberació prèvia del Consell, en la reunió del dia 16 d'abril de 2010,  
DECRETE  
Article únic. Modificació del Decret 59/2006, de 5 de maig, del Consell, pel qual es crea l'Observatori de la Indústria i dels Sectors Econòmics Valencians  
Es modifiquen els articles 1, 3 i l'apartat 7 de l'article 5, així com la disposició final primera del Decret 59/2006, de 5 de maig, del Consell, pel qual es crea l'Observatori de la Indústria i dels Sectors Econòmics Valencians, en els termes que es detallen en l'annex del present decret.  
Disposició Final  
Única. Entrada en vigor  
El present decret entrarà en vigor l'endemà de la publicació en el Diari Oficial de la Comunitat Valenciana.  
València, 16 d'abril de 2010  
El president de la Generalitat,  
FRANCISCO CAMPS ORTIZ  
El conseller d'Indústria, Comerç i Innovació,  
VICENTE RAMBLA MOMPLET  
El conseller d'Economia, Hisenda i Ocupació,  
GERARDO CAMPS DEVESA  
ANNEX  
Modificació dels articles 1, 3 i l'apartat 7 de l'article 5 i de la disposició final primera del Decret 59/2006, de 5 de maig, del Consell, pel qual es crea l'Observatori de la Indústria i dels Sectors Econòmics Valencians  
Article 1. Creació de l'Observatori  
L'Observatori de la Indústria i dels Sectors Econòmics Valencians queda adscrit a la conselleria amb competències en matèria de comerç, indústria i innovació, com a òrgan de caràcter consultiu, de participació i proposta nascut del PAVACE, quant a les mesures i polítiques de desenvolupament o que puga desenvolupar la Generalitat en els sectors econòmics i industrials de la Comunitat Valenciana.   
Article 3. Estructura i composició  
1. L'Observatori de la Indústria i dels Sectors Econòmics Valencians està integrat per:  
a) El president.  
b) El vicepresident.  
c) El Ple.  
2. El Ple de l'Observatori estarà integrat pels membres següents:  
a) President: la persona titular de la conselleria amb competències en matèria d'indústria, comerç i innovació.  
b) Vicepresident: la persona titular de la conselleria amb competències en matèria d'economia, hisenda i ocupació.  
c) Divuit vocals:   
1r. Sis representants de la Generalitat: un de la conselleria amb competències en matèria d'indústria, comerç i innovació; un de la conselleria amb competències en matèria d'economia, hisenda i ocupació; un de la conselleria amb competències en matèria de medi ambient, aigua, urbanisme i habitatge; un de la conselleria amb competències en matèria d'infraestructures i transport; un de la conselleria amb competències en matèria d'agricultura, pesca i alimentació, i un de la conselleria amb competències en matèria de turisme.   
2n. Sis representants dels sindicats firmants del PAVACE: tres de Comissions Obreres del País Valencià (CCOO.PV), i tres de la Unió General de Treballadors del País Valencià (UGT.PV).   
3r. Sis representants de la Confederació d'Organitzacions Empresarials de la Comunitat Valenciana (CIERVAL).  
3. El Ple comptarà amb un secretari, no vocal, que serà designat pel president entre els funcionaris de la Secretaria Autonòmica d'Indústria, Comerç i Innovació.  
4. La persona titular de la conselleria amb competències en matèria d'economia, hisenda i ocupació substituirà el president en els casos d'absència o malaltia.   
Article 5. Funcionament i règim jurídic  
7. La conselleria competent en matèria d'indústria, comerç i innovació prestarà el suport administratiu necessari per al funcionament de l'Observatori.  
Disposició final   
Primera. Habilitació per al desplegament normatiu  
S'autoritza la persona titular de la conselleria amb competències en matèria d'indústria, comerç i innovació perquè dicte les disposicions que requerisca el desplegament i l'execució del present decret.


Còpia Permalink ELI